Tomáš Janovic

Tomáš Janovic (* 22. máj 1937, Bratislava – † 14. december 2023, Bratislava) bol slovenský spisovateľ, novinár, textár, básnik, autor rozhlasových, televíznych, divadelných hier a autor literatúry pre deti a mládež.

 Životopis 
Narodil sa v rodine úradníka a vzdelanie získaval v Bratislave a Košiciach, napokon však znovu v Bratislave, kde vyštudoval filozofickú fakultu Univerzity Komenského, odbor slovenčina a dejepis. Po ukončení štúdia nastúpil do redakcie satirického časopisu Roháč, kde pracoval v rokoch 19601991. Od roku 1991 sa profesionálne venoval literatúre. Tomáš Janovic zomrel 14. decembra 2023.

 Tvorba 
Svoje diela začal publikovať v časopise Roháč už v roku 1954; knižný debut mu vyšiel v roku 1959. Venoval sa témam ako generačné problémy, obdobie vojny, rasové prenasledovanie a ďalšie. Taktiež však tematicky vychádzal zo spomienok na vlastné detstvo a mladosť, ktoré sa snažil zachytiť. Používal veľmi jednoduchý jazyk, voľný verš a najmä výborný rozprávačský talent a satirické myslenie.

 Ocenenia (časť) 
 1973 – Strieborná Bratislavská lýra za pieseň Chvála humoru, ktorú interpretovali Karol Duchoň a Eva Kostolányiová, hudbu k piesni zložil – Igor Bázlik
 1979 – Cena vydavateľstva Mladé letá za knižku Drevený tato
 1980 – Cena vydavateľstva Mladé letá
 1982 – Cena Zväzu slovenských spisovateľov za knihu Jeleňvízor
 1983 – Cena Zväzu slovenských spisovateľov
 1984 – Zápis na Čestnú listinu IBBY s knihou Drevený tato a jeho rozprávkové varechy
 1985 – Zápis na Čestnú listinu H. Ch. Andersena
 1985 – Cena Haškovej Lipnice
 1987 – Cena trojruža
 2006 – Cena Dominika Tatarku za rok 2005 za knihu Maj ma rád
 2017 – Panta Rhei Awards – Cena knižnej múzy – Sieň Slávy Panta Rhei roka 2017

 Dielo 

 Tvorba pre dospelých 
 1959 – Život je biely holub, zbierka básní
 1962 – Epigramatika, zbierka aforizmov a epigramov
 1965 – Podpisy analfabetov, zbierka aforizmov, epigramov a satirických próz
 1969 – Posledná večera, súbor krátkych próz, aforizmov a dialógov
 1983 – Óda po zet
 1986 – Ko(z)mické piesne
 1987 – Od ucha k (d)uchu, široký výber textov publikovaných v zborníkoch a časopisoch
 1991 – Moje najmilšie hriechy
 1993 – Smutné anekdoty
 1995 – Najsmutnejšie anekdoty
 1996 – Ruka majstra
 1998 – Okrídlená klietka (spoluautor Pavel Vilikovský)
 2001 – Dostal rozum
 2003 – Nikoho nezabije
 2004 – Je taký
 2005 – Maj ma rád
 2009 – Neber to osobne!
 2011 – Ponuka dňa
 2012 – Pinkanie
 2014 – Jajkele sa rozprava s Bohom
 2016 – Dvaja v jednom

 Tvorba pre deti a mládež 
 1963 – Malá samoobsluha, dielo s kombináciou poézie a prózy
 1965 – O cestovaní nosa Dlhonosa z paneláku na Island leporelo
 1968 – (Ne)ukradni tri vajcia, knižka moderných rozprávok (spoluautor Marián Vanek)
 1973 – Zakopol som o kalamár, zbierka veršovaných miniatúr
 1975 – Zvieratká na dvore, leporelo
 1975 – Rozprávkové varechy
 1977 – Dín a Dán
 1979 – Drevený tato
 1982 – Jeleňvízor
 1982 – Drevený tato a jeho rozprávkové varechy, súborné vydanie trilógie
 1983 – My sme majstri nad majstrov
 1985 – Snehuliaci
 1986 – Kto sa nehrá, z kola von
 1987 – Les
 1993 – Kráľovná krásy
 2001 – Veselá knižka do prvej lavice
 2007 – Drevený tato (nové vydanie)
 2016 – Zažmúr očká

 Scenáre 
 1967 – Posvieťme si na seba, zborník estrádnych materiálov
 1968 – Soirée, divadelná inscenácia, v ktorej boli použité jeho texty a piesne
 1969 – Radostná správa, divadelná inscenácia, v ktorej boli použité jeho texty a piesne
 1972 – O žuvačkovom kráľovstve, rozhlasová hra pre deti
 1974 – Vzducholoď, hra so spevmi a tancami (spoluautor Vlado Bednár)
 1977 – Požičaná gitara, rozhlasová hra (spoluautor Vlado Bednár)
 1979 – Kľúčikové kráľovstvo, rozhlasová hra (spoluautor Vlado Bednár)
 1982 – Rozprávkové kráľovstvo, rozhlasová hra (spoluautor Vlado Bednár)
 Soľ zeme, scenár televízneho hudobno-zábavného programu
 Husle a cimbal, scenár televízneho hudobno-zábavného programu
 Drevený program, scenár televízneho hudobno-zábavného programu
 My sme malí muzikanti

 Piesňová tvorba 
 Zoznam piesní s textami Tomáša Janovica

 Iné diela 
 1987 – Kniha sťažností antológia českej básnickej satiry
 1988 – Čítanie z ruky, preklad z češtiny; výber z poézie J. Čejku
 2007 – Humor ho! – Rozhovory s Jánom Štrasserom a iné texty – Albert Marenčin – PT, ISBN 978-80-89218-48-6
 2009 – Tri kostoly (so spoluautormi)
 2010 – Tri lásky (so spoluautormi)

 Diskografia 
okrem piesní, ktoré vyšli na albumoch interpretov, vyšli aj tieto albumy
 1977: Šípková Ruženka – Opus 9118 0559, LP, (na motívy rozprávky bratov Grimmovcov napísala Elena Matulayová – aj réžia a dramaturgia, texty piesní: Tomáš Janovic
účinkujúci: Leopold Haverl, Rudo Kraus, Eva Rysová, Žofia Martišová, Táňa Hrivnáková, Braňo Križan, Ľudovít Greššo, Elena Sláviková, Stano Dančiak, Lucia Bernusová, Viera Hladká)
 1980: Kolotoč smiechu – Tomáš Janovic, Peter Petiška – Opus 9018 0845, LP (podtitul: Výber z nahrávok redakcie zábavných žánrov Čs. rozhlasu v Bratislave)
 1983: Drevený tato - Tomáš Janovic – Opus 9118 1350, LP
 2020: Kto sa nehrá, z kola von – Funny Fellows GF0005-2-331 ( zhudobnené básne rovnomennej zbierky básní, autor hudby Roman Féder)

 Pozri aj 
 Bratislavská lýra

 Referencie 

 Iné projekty 

 Externé odkazy 


Kategória:Osobnosti z Bratislavy
Kategória:Slovenskí spisovatelia
Kategória:Slovenskí básnici
Kategória:Slovenskí spisovatelia pre deti a mládež
Kategória:Slovenskí dramatici
Kategória:Slovenskí rozhlasoví scenáristi
Kategória:Slovenskí televízni scenáristi
Kategória:Slovenskí textári piesní
Kategória:Tatra revue
Kategória:Laureáti Ceny Dominika Tatarku
Kategória:Držitelia Radu Ľudovíta Štúra II. triedy
Kategória:Absolventi Filozofickej fakulty Univerzity Komenského v Bratislave